**ผลประโยชน์ทับซ้อน**

**ConflictOf Interests)**

**ผลประโยชน์ทับซ้อน** หรือความขัดแย้งกันระหว่างผลประโยชน์ส่วนตนและผลประโยชน์ส่วนรวม (Conflict of interest : COI) เป็นประเด็นปัญหาทางการบริหารภาครัฐในปัจจุบันที่เป็นบ่อเกิดของปัญหาการทุจริต ประพฤติมิชอบในระดับที่รุนแรงขึ้น และยังสะท้อนปัญหาการขาดหลัก ธรรมาภิบาลและเป็นอุปสรรคต่อการพัฒนาประเทศ

**1.มูลเหตุปัญหาผลประโยชน์ทับซ้อน**

**มูลเหตุปัญหาผลประโยชน์ทับซ้อน** ปัญหาผลประโยชน์ทับซ้อนเกิดจากการพัฒนาการทางการเมืองไทยเปลี่ยนไปจากเดิมที่นักการเมืองและ นักธุรกิจเป็นบุคคลคนละกลุ่มกัน กล่าวคือในอดีต นักธุรกิจต้องพึ่งพิงนักการเมือง เพื่อให้นักการเมืองช่วยเหลือสนับสนุนธุรกิจของตน ซึ่งในบางครั้งสิ่งที่นักธุรกิจต้องการนั้น มิได้รับการตอบสนองจากนักการเมืองทุกครั้งเสมอไป นักธุรกิจก็ต้องจ่ายเงินจำนวนมากแก่นักการเมือง ในปัจจุบันนักธุรกิจจึงใช้วิธีการเข้ามาเล่นการเมืองเองเพื่อให้ตนเองสามารถเข้ามาเป็นผู้กำหนดนโยบายและออกกฎเกณฑ์ต่างๆ ในสังคมได้ และที่สำคัญคือทำให้ข้าราชการต่างๆ ต้องปฏิบัติตามคำสั่ง

**2.ผลประโยชน์ทับซ้อนภาษาไทยใช้อยู่ ๓ อย่าง**

๑. ความขัดแย้งกันระหว่างผลประโยชน์ส่วนตนและผลประโยชน์ส่วนรวม

๒. ผลประโยชน์ทับซ้อน

๓. ผลประโยชน์ขัดกัน

**4.รูปแบบ (Conflict Of Interests)**

**การรับผลประโยชน์ (Accepting Benefits)**

1.การรับของขวัญหรือของกำนัลที่มีค่าอื่นๆ ซึ่งส่งผลต่อการปฏิบัติหน้าที่

2.การที่บริษัทสนับสนุนการเดินทางไปประชุม/ ดูงานในต่างประเทศ ของผู้บริหารและอาจรวมถึงครอบครัว

3.การที่หน่วยงานราชการรับเงินบริจาคสร้าง สำนักงานจากบริษัทธุรกิจที่ติดต่อกับหน่วยงาน

4.เจ้าหน้าที่ของรัฐรับของแถมหรือผลประโยชน์ในการปฏิบัติงานที่เกี่ยวกับการจัดซื้อจัดจ้าง

5.การที่บุคคลปฏิบัติหน้าที่เอาผลประโยชน์ส่วนตัวไปพัวพันในการตัดสินใจ เพื่อเอื้อประโยชน์ต่อตนเองและเป็นการเสียประโยชน์ของทางการ

**5.การกระทำที่อยู่ในข่าย Conflict of Interests**

**1.ความหมายรับผลประโยชน์ (Accepting Benefits)** คือ การรับสินบนหรือรับของขวัญ เช่น เป็นเจ้าพนักงานสรรพากรแล้วรับเงินจากผู้มาเสียภาษี หรือเป็นเจ้าหน้าที่จัดซื้อแล้วไปรับไม้กอล์ฟจากร้านค้า เป็นต้น

**2.ใช้อิทธิพล (Influence Peddling)** เป็นการเรียกผลตอบแทนในการใช้อิทธิพลในตำแหน่งหน้าที่เพื่อส่งผลที่เป็นคุณแก่ฝ่ายใดฝ่ายหนึ่งอย่างไม่เป็นธรรม

**3.ใช้ทรัพย์สินของนายจ้างเพื่อประโยชน์ส่วนตน (Using employer’s property for private advantage)** ได้แก่ การใช้รถราชการหรือใช้คอมพิวเตอร์ของราชการทำงานส่วนตัว เป็นต้น

**4.ใช้ข้อมูลลับของราชการ (Using confidential information)** เช่น รู้ว่าราชการจะตัดถนนแล้วรีบชิงไปซื้อที่ดักหน้าไว้ก่อน

**5.รับงานนอก (Outside employment or moonlighting)** ได้แก่ การเปิดบริษัทหากินซ้อนบริษัทที่ตนเองทำงาน เช่น เป็นพนักงานขายแอบเอาสินค้าตัวเองมาขายแข่งหรือเช่นนักบัญชีที่รับงานส่วนตัวจนไม่มีเวลาทำงานบัญชีในหน้าที่ให้ราชการ

**6.ทำงานหลังออกจากตำแหน่ง (Post Employment)** เป็นการไปทำงานให้ผู้อื่นหลังออกจากงานเดิม โดยใช้ความรู้หรืออิทธิพลที่เดิมมา ชิงงาน หรือเอาประโยชน์โดยไม่ชอบธรรม เช่น เอาความรู้ในนโยบายและแผนของธนาคารชาติ ไปช่วยธนาคารเอกชนหลังเกษียณ

**6.ประเภทของผลประโยชน์ทับซ้อน**

-การใช้ตำแหน่งไปดำเนินการเพื่อประโยชน์ทางธุรกิจของตนเองโดยตรง

-ใช้ตำแหน่งไปช่วยเหลือญาติสนิทมิตรสหาย

-การรับผลประโยชน์โดยตรง

-การแลกเปลี่ยนผลประโยชน์โดยใช้ตำแหน่งหน้าที่การงาน

-การนำทรัพย์สินของหน่วยงานไปใช้ส่วนตัว

-การนำข้อมูลอันเป็นความลับของหน่วยงานมาใช้ประโยชน์ส่วนตัว

-การทำงานอีกแห่งหนึ่งที่ขัดแย้งกับแห่งเดิม

-ผลประโยชน์ทับซ้อนจากการเปลี่ยนสถานที่ ทำงาน

-การปิดบังความผิด

**7.ตัวอย่างประโยชน์ทับซ้อน**

-หาประโยชน์ให้ตนเอง

-รับประโยชน์จากตำแหน่งหน้าที่

-ใช้อิทธิพลเรียกผลตอบแทน

-ใช้ทรัพย์สินของนายจ้างเพื่อประโยชน์ของตน

-ใช้ข้อมูลความลับ เพื่อแสวงประโยชน์ของตนเองและพวกพ้อง

-รับงานนอก แล้วส่งผลเสียให้งานในหน้าที่

-ทำงานหลังออกจากตำแหน่งและเอื้อประโยชน์ต่อบริษัท

-การให้ของขวัญ ของกำนัล เพื่อหวังความก้าวหน้า

-ให้ทิปพนักงานโรงแรมเพื่อหวังการบริการที่ดีกว่าลูกค้ารายอื่น

-ช่วยให้ญาติมิตรทำงานในหน่วยที่ตนมีอำนาจ

-ชื้อขายตำแหน่ง จ่ายผลประโยชน์เพื่อความเจริญก้าวหน้าของตน

**8.รูปแบบของประโยชน์ทับซ้อน**

-การรับผลประโยชน์ต่างๆ (Accepting Benefit)

-การทำธุรกิจกับตัวเอง (Self-dealing) หรือการเป็นคู่สัญญา

-การทำงานหลังเกษียณ (Post-employment)

-การทำงานพิเศษ (Outside employment or moonlighting)

-การใช้ข้อมูลภายใน (Inside information)

-การนำโครงการสาธารณะลงในเขตเลือกตั้งเพื่อประโยชน์ในทางการเมือง (Pork-barreling)

**9.การรับประโยชน์ต่างๆ**

-การรับของขวัญจากบริษัทต่างๆ

-บริษัทสนับสนุนค่าเดินทางไปดูงานต่างประเทศ

-หน่วยราชการรับเงินบริจาคจากธุรกิจที่เป็นลูกค้าของหน่วยงาน

-ได้รับของแถมหรือผลประโยชน์อื่นใดจากการจัดชื้อจัดจ้าง

-การที่คณะกรรมการกู้เงินจากสถาบันการเงินในการการกับดูแล

-การที่คณะกรรมการฝากญาติพี่น้องหรือคนที่คุ้นเคยเข้าทางานในรัฐวิสาหกิจที่ตนกำกับดูแลอยู่

**10.แนวทางป้องกันและแก้ไขปัญหาผลประโยชน์ทับซ้อน**

**มาตรการในการป้องกันและปราบปรามการทุจริต ตามรัฐธรรมนูญ**

-มาตรการคัดสรรคนดีเข้าสู่ตำแหน่งทางการเมือง

-การกำหนดมาตรการป้องกันการทุจริตในตำแหน่ง

-การเพิ่มระบบและองค์การตรวจสอบการใช้ อำนาจ

-การมีส่วนร่วมของประชาชนในการป้องกันและ ปราบปรามการทุจริต

**การกำหนดมาตรการป้องกันการทุจริตในตำแหน่ง**

-การมีประมวลจริยธรรมและการห้ามผลประโยชน์ทับซ้อน

-การแสดงบัญชีทรัพย์และหนี้สิน

-การใช้หลักโปร่งใสในการใช้อำนาจ

**แนวทางการปฏิบัติตนของเจ้าหน้าที่ของรัฐ**

-หลักนิติธรรม -หลักคุณธรรม

-หลักความโปร่งใส -หลักการมีส่วนร่วม

-หลักความรับผิดชอบ -หลักความคุ้มค่า

DUTY
FREE
เมนูคอรรัปชัน
และการแสวงหาผลประโยชน
 

****

**สาระน่ารู้เกี่ยวกับผลประโยชน์ ทับซ้อน (ConflictOf Interests)**



**เทศบาลตำบลโกรกแก้ว**

**อำเภอโนนสุวรรณ จังหวัดบุรีรัมย์**

**เว็บไซต์ www.Krokkaew.go.th**

**โทรศัพท์ ๐-4466-6399**